Со членот 1 се додаваат пет нови става во членот 37 и се уредува образецот на барањето и потребната документација дека ги пропишува министерот надлежен за работите од областа на трудот во согласност со министерот за информатичко општество и администрација. Се предвидува рок за овластеното службено лице во министерството надлежно за работите од областа на трудот кое ја води постапката и за овластеното службено лице од надлежниот јавен орган за доставување на податоците. Исто така се уредува дека против решението издадено од министерството надлежно за работите од областа на трудот, подносителот на барањето има право на жалба во рок од 15 дена од денот на приемот на решението до Државната комисија за одлучување во управна постапка и постапка од работен однос.

Со членот 4 се додава нова глава со која се предвидуваат прекршочни одредби и се предвидува глоба за овластеното службено лице во Министерството надлежно за работите од областа на трудот и за овластеното службено лице од надлежниот јавен орган.